钦定古今图书集成/明伦汇编/家范典/第111卷 > 《尔雅》 > 《奉酬丘子野表兄饮酒之句》前人
## 钦定古今图书集成/明伦汇编/家范典/第111卷 > 《尔雅》 > 《奉酬丘子野表兄饮酒之句》前人

微褐不充体，寒夜怀重衾。古来穷庐士，岁暮多苦心。
苦心亦何为，世路多崎嵚。不藉杯中物，离忧坐自侵。
举杯当勿辞，何为复沉吟。醺酣遗所拘，神虑契遐襟。
荒湎思前戒，欢谣发清音。《雅唱》一何高，仰酬非所任。
《申章》聊叙报，洪量亦予钦。